**Կասալա** (արաբ․՝ كسلا‎‎, անգլ.՝ Kassala), բնակչության թվով հինգերորդ քաղաքը Սուդանում։ Երկրի ամենահին քաղաքներից մեկն է։ Համանուն նահանգի վարչական կենտրոնն է։

Նկարագրություն
--------------

Կասալան գտնվում է Սուդանի արևելքում, Խարտում-Պորտ Սուդան մայրուղու վրա։ Քաղաքը գտնվում է Խարտումից մոտ 400 կմ հեռավորության վրա և Էրիտրեայի սահմանից 22 կմ հեռավորության վրա։ Քաղաքը գտնվում է ծովի մակարդակից 531 մ բարձրության վրա։ Հիմնական բնակչությունը պատկանում է Բեժայի էթնիկ խմբին։

*Քաղաքի բնակչության թվաքանակի դինամիկան ըստ տարիների*:

| 1956 | 1973 | 1983 | 1993 | 2008 | 2010 |
| --- | --- | --- | --- | --- | --- |
| 40 600 | 99 652 | 142 909 | 234 622 | 419 030 | 536 009 |

Պատմություն
-----------

Կասալան հիմնադրվել է 1840 թվականին որպես Եգիպտոսի Սուդանը նվաճելու ժամանակ Մուհամեդ Ալիի (պաշտոնապես Օսմանյան կայսրության վասալ, բայց իրականում անկախ տիրակալ) եգիպտացի զինվորների ռազմական ճամբար։ 1885 թվականին քաղաքը գրավվել է մեսիանիստների կողմից։ 1894 թվականին Կասալայի համար մղված մարտից հետո (անգլ.՝ Battle of Kassala) քաղաքը գրավվել է իտալացիների կողմից։ 1897 թվականին Իտալիան վերադարձրել է քաղաքը Եգիպտոսին։ 1899 թվականին Կասալան անցել է անգլո-եգիպտական Սուդանի տիրապետության տակ։ 1956 թվականին Սուդանը անկախություն է ստացել։

1940 թվականի հուլիսից մինչև 1941 թվականի հունվարի կեսերը, Երկրորդ համաշխարհային պատերազմի ժամանակ՝ Արևելյան Աֆրիկայի արշավի ընթացքում, քաղաքը գրավվել է Արևելյան Աֆրիկայից դուրս եկած իտալացիների կողմից, որից հետո բրիտանական կայազորը վերադարձել է քաղաք։

1960-ական թվականներից քաղաք են ժամանել զգալի թվով փախստականներ՝ սկզբում Եթովպիայից և Էրիթրեայից, իսկ ավելի ուշ՝ քաղաքացիական պատերազմի սկսվելուց հետո, Սուդանի այլ նահանգներից։

Կլիմա
-----

| Կալասայի կլիման |
| --- |
| Ցուցանիշ | Հունվար | Փետրվար | Մարտ | Ապրիլ | Մայիս | Հունիս | Հուլիս | Օգոստոս | Սեպտեմբեր | Հոկտեմբեր | Նոյեմբեր | Դեկտեմբեր | Տարեկան |
| Միջին առավելագույն, °C | 33,7 | 35,2 | 38,3 | 40,8 | 41,6 | 39,8 | 36,1 | 34,9 | 36,8 | 38,7 | 37,0 | 34,0 | 37,3 |
| Միջին ջերմաստիճան, °C | 25,1 | 26,2 | 29,2 | 31,8 | 33,7 | 32,7 | 30,0 | 29,1 | 30,4 | 31,5 | 29,2 | 26,1 | 29,6 |
| Միջին նվազագույն, °C | 16,5 | 17,2 | 20,1 | 23,0 | 25,8 | 25,7 | 23,9 | 23,4 | 24,0 | 24,3 | 21,4 | 17,9 | 21,9 |
| Տեղումների քանակ, մմ | 0,0 | 0,0 | 0,3 | 2,0 | 8,8 | 27,9 | 76,0 | 85,0 | 40,5 | 9,9 | 0,8 | 0,0 | 251,2 |
| *Источник: [1]* |

Ծանոթագրություններ
------------------

1. ↑  Կասալա քաղաքի կենտրոնի վերականգնում *kuwait-fund.org* կայքում
2. ↑  «Կալասա, Սուդան էջ» (անգլերեն). Fallingrain Global Gazetteer. Վերցված է 2013 թ․ դեկտեմբերի 28-ին.
3. ↑  Ճանապարհորդություն դեպի Կասալա Archived 2010-12-30 at the Wayback Machine.*travel.mapsofworld.com* կայքում
4. ↑  Սուդանի բնակչությունը Archived 2016-03-03 at the Wayback Machine. *geohive.com* կայքում

Արտաքին հղումներ
----------------

* Կասալայից մինչև Սուդան և աշխարհի խոշորագույն քաղաքներ հեռավորությունը Archived 2021-01-16 at the Wayback Machine.
* Կասալայի կլիման

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | LCCN: n84033756 · VIAF: 152490707 · WorldCat VIAF: 152490707 |

 |